પોલીસે જણાવ્યું કે વીડિયો કૉલ જોયા પછી મેજર દ્વિવેદીએ હાંડાને કહી દીધું હતું કે તે ફરી ક્યારેય ઘરે ન આવવા જોઈએ. હાંડા કોઈ રીતે શૈલજા અને તેના પતિનાં છૂટાછેડા કરાવીને તેની સાથે ઘર સંસાર માંડવાનું વિચારતા હતાં. શૈલજાને ખુશ કરવા માટે હાંડાએ પોતાની પત્ની સાથેનાં સબંધો સારા ન હોવાની વાર્તાઓ ઉપજાવી કાઢી જેથી શૈલજાને એમ લાગે કે ખરેખર તે બંને વચ્ચેનો સબંધ સારો નથી. પોલીસનાં એક સૂત્રએ દાવો કર્યો છે કે, ’તેમણે જણાવ્યું કે તેઓ પોતાના લગ્ન જીવનથી પરેશાન હતા અને મજબૂરીમાં એવી સ્થિતિમાં આવી ગયા હતા કે જેમાં શૈલજાને ખતમ કરવા સિવાય તેમની પાસે બીજો કોઈ વિકલ્પ નહોતો.’